stanford-oval/wikipedia huggingface dataset:
Aksiaalinen kiraalisuus
Kiertyneet molekyylit > Kierteet

Kierremäiset molekyylit voivat kiertyä kahteen eri suuntaan niille voidaan määrittää kätisyys. Kierre voi olla:
oikeakätinen eli P- (plus) tai Δ-stereoisomeeri.
vasenkätinen eli M- (miinus) tai Λ-stereoisomeeri.
Kierteen kätisyyden voi määrittää laittamalla oikean käden nyrkkiin ja jättämällä peukalon pystyyn. Sitten kättä nostetaan ylös peukalon suuntaan ja samalla peukaloa pyöritetään kehää suuntaan, johon kuvassa oleva pyöreä nuoli osoittaa (eli suuntaan, johon muut sormet kiertyvät). Peukalon pään voidaan ajatella piirtävän ilmaan kierteen. Jos kätisyydeltään tuntematon kierre kiertyy samaan suuntaan kuin peukalon piirtämä kierre, on se oikeakätinen. Muuten kierre on vasenkätinen.
Kierteisiä biomolekyylejä ovat muun muassa DNA, kollageeni ja α-keratiini. Biomolekyylejä kutsutaan kuitenkin yleensä oikea- tai vasenkätisiksi sen sijaan että käytettäisiin P, M, Δ- tai Λ merkintöjä.
Eräs esimerkki laboratoriossa valmistettavista kierteisistä molekyyleistä ovat heliseenit.
P-kierteisyys.
M-kierteisyys.
Heptaheliseeni.
Kiertyneet molekyylit > Ra,Sa-isomeria

Toistensa Ra- tai P- ja Sa- tai M-stereoisomeerejä ovat molekyylit, joissa kiertyminen epäsymmetria-akselin myötä aiheuttaa neljän eri ryhmän olemisen keskenään eri tasoissa kiertyneenä konfiguraationa. Kyseessä ei siis ole konformaatio vaan kiertyminen täysin on estynyttä steeristen esteiden tai kaksoissidosten vuoksi. Esimerkkejä Ra, Sa-isomeriasta ovat BINAP, alleenit ja substituoidut orto-bifenyylit.
Toisin kuin kierremäisillä molekyyleillä, näillä molekyyleillä rakenteen isomeria ei ole yhtä selkeästi määritettävissä. Isomerian määritykseen käytetään siksi Cahn–Ingold–Prelog-prioriteettisääntöjä (CIP-sääntöjä):
Molekyylin ryhmiä on neljä ja näille annetaan prioriteetit CIP-sääntöjen mukaan. Toiselle puolelle kiertynyttä sidosta jäävälle kahdelle ryhmälle annetaan prioriteetit 1 ja 2. Toisen puolen kahdelle ryhmälle annetaan prioriteetit 3 ja 4. Prioriteetit ovat 1 > 2 > 3 > 4, eli 1 on korkein ja 4 pienin. Koska 2 on samalla puolella kuin 1, saa 2 korkeamman prioriteetin kuin 3, vaikka kiraliakeskuksiin pätevien CIP-sääntöjen mukaan 3 saattaisikin saada suuremman prioriteetin kuin 2.
Prioriteettien määrittämisen jälkeen rakenne asetetaan siten, että molekyylin etualalla on 1 ja 2 prioriteetit omaava puoli. 3 ja 4 prioriteettipuoli jää taka-alalle. Jos prioriteetit ovat järjestyksessä 1-2-3-4 myötäpäivään, on stereoisomeeri Ra ja jos kierto on vastapäivään, on stereoisomeeri Sa. Kiertosuunta määräytyy kokonaisuudessaan siten, että seuraavan prioriteetin ryhmät ovat mahdollisimman lähellä edellistä.
Eräs alleeni. Yllä R eli P. Alla S eli M.
BINAP. Vas. S eli M. Oik. R eli P.
6,6'-dinitro-2,2'-difeenihappo (orto-bifenyyli). COOH prioriteetti on suurempi kuin NO.
Propellimaiset molekyylit

Potkuri- eli propellimaiset molekyylit voivat olla P eli Δ-stereoisomeerejä tai M- eli Λ-stereoisomeerejä. Onko kyseessä Δ- vai Λ-isomeeri määräytyy molekyylin "lapojen" suunnan mukaan kuten alla olevassa esimerkissä, joka on ferrioksalaatti-metallikompleksi.
Potkureita ei välttämättä tarvitse olla kolmea, vaan kaksikin riittää, kuten alla olevassa cis-diklorobis(etyleenidiamiini)koboltti(III) -metallikompleksissa.
P, Δ, oikeakätinen kierre.
M, Λ, vasenkätinen kierre.
Kierteisyyden määritys.
Ampumahiihdon maailmanmestaruuskilpailut 2006

Ampumahiihdon maailmanmestaruuskilpailut 2006 järjestettiin 12. maaliskuuta 2006 Pokljukassa, Sloveniassa. Kilpailujen ohjelmassa oli olympiavuodesta johtuen vain sekaviesti.
4 x 6 km sekaviesti

| Sija | Maa | Kilpailija | Aika | Ohil>  |
| --- | --- | --- | --- | --- |
| 1 |  RUS II | Anna Bogali-Titovets   Sergei Tšepikov   Irina Malgina   Nikolai Kruglov | 1:16:24.83 | 0+2   1+5   0+2   0+1 |
| 2 |  NOR I | Linda Tjørhom   Halvard Hanevold   Tora Berger   Ole Einar Bjørndalen | + 53.7 | 0+2   1+5   2+5   0+4 |
| 3 |  FRA I | Florence Baverel-Robert   Vincent Defrasne   Sandrine Bailly   Raphaël Poirée | + 1:58.2 | 0+3   2+3   3+2   0+2 |
| 4 |  GER I | Simone Denkinger   Michael Rösch   Kati Wilhelm   Andreas Birnbacher | + 2:36.4 | 4+4   0+1   0+4   0+2 |
| 5 |  SLO II | Dijana Grudicek   Klemen Bauer   Lucija Larisi   Gregor Brvar | + 3:18.5 | 0+3   0+4   2+4   1+5 |
| 6 |  SWE | Anna Carin Olofsson   Mattias Nilsson   Helena Jonsson   Carl Johan Bergman | + 3:27.9 | 4+4   0+4   0+5   0+1 |
Antti Jalava

Antti Jalava on seuraavien henkilöiden nimi:
Antti Jalava (1846–1909), suomalainen kirjailija ja kääntäjä
Antti Jalava (1949–2021), ruotsinsuomalainen kirjailija ja kääntäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Jalava”, voi hakea sivunnimihaulla, laajalla sivunnimihaulla tai tekstihaulla.
Animals

Animals voi viitata ainakin seuraaviin:
The Animals, brittiläinen rockyhtye 1960-luvulta
Animals, Pink Floydin albumi vuodelta 1977
Animals, This Town Needs Gunsin albumi vuodelta 2008
Animals, elokuva vuodelta 2012
Animals, DJ Martin Garrixin kappale vuodelta 2013
Animals, Maroon 5:n kappale vuodelta 2014
Animals, yhdysvaltalainen televisiosarja 2016–2018
Animals, elokuva vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Animals”, voi hakea sivunnimihaulla, laajalla sivunnimihaulla tai tekstihaulla.
Battle Royale (elokuva)

| Battle Royale> バトル・ロワイアル (Batoru rowaiaru) |
| --- | --- |

Ohjaaja:  Kinji Fukasaku
Käsikirjoittaja:  Kirja: Kōshun Takami Käsikirjoitus: Kenta Fukasaku
Tuottaja:  Kenta Fukasaku Kinji Fukasaku Kimio Kataoka Chie Kobayashi Toshio Nabeshima
Säveltäjä:  Masamichi Amano
Kuvaaja:  Katsumi Yanagishima
Leikkaaja:  Hirohide Abe
Pääosat:  Tatsuya Fujiwara Aki Maeda Tarō Yamamoto Takeshi Kitano Masanobu Andō
Valmistustiedot
Valmistusmaa:   Japani
Tuotantoyhtiö:  Toei
Levittäjä:  Toei Company Netflix
Ensi-ilta:   16. joulukuuta 2000  4. lokakuuta 2002
Kesto:  114 min (teatteriversio)   122 min (pidennetty versio)
Alkuperäiskieli:  japani
Budjetti:  4 500 000 USD
Seuraaja:  Battle Royale II: Requiem
Aiheesta muualla
IMDb 
Elonet
AllMovie
Infobox OKNimi-testi OK: 
Battle Royale (jap. バトル・ロワイアル, Batoru rowaiaru) on vuonna 2000 valmistunut japanilainen Kinji Fukasakun ohjaama elokuva, joka kuvaa yhteiskunnan tilaa, jossa maan nuoriso ei enää arvosta vanhempia ihmisiä ja perinteisiä arvoja. Elokuva perustuu Kōshun Takamin vuonna 1999 ilmestyneeseen Battle Royale -kirjaan, josta on tehty myös samanniminen manga. Battle Royale on yksi esimerkki dystopiasta.
Battle Royale jäi Kinji Fukasakun viimeiseksi varsinaiseksi ohjaustyöksi. Hän alkoi ohjata elokuvan jatko-osaa Battle Royale II: Requiem, mutta Fukasakun kuoltua hänen poikansa Kenta Fukasaku ohjasi elokuvan loppuun.
Juoni

Uuden vuosisadan alkaessa maan talous romahti, työttömyys kasvoi, ja samaan aikaan kun aikuiset menettivät tulevaisuudenuskonsa, lapsissa alkoi kasvaa halveksunta heitä kohtaan. Vanhempi sukupolvi alkoi pelätä nuorisoa ja kykenemättömänä ymmärtämään sen motiiveja enää lainkaan otti käyttöön todella radikaalin keinon: hallitus perusti taistelupeli Battle Royalen, jossa kerran vuodessa satunnaisesti valitun koululuokan oppilaat pakotetaan tappamaan toisensa siten, että vain yksi jää henkiin ja pääsee vapauteen.
Kilpailuun joutuu 40-henkinen yhdeksäs luokka ja kaksi ”vaihto-oppilasta”, jotka lähetetään autiolle saarelle. Siellä oppilaat saavat ruokaa, juomaa, kartan, kompassin ja sattumanvaraisen aseen, minkä jälkeen he lähtevät yksitellen ulos oppilasnumeron mukaisessa järjestyksessä. Jos kolmen vuorokauden kuluttua useampi kuin yksi oppilas on hengissä, heidät kaikki tapetaan.
Rooleissa

| 0 | 1 | 2 |
| --- | --- | --- |
|  Tatsuya Fujiwara  | … |  Shūya Nanahara   |
|  Aki Maeda  | … |  Noriko Nakagawa   |
|  Tarō Yamamoto  | … |  Shōgo Kawada   |
|  Takeshi Kitano  | … |  Kitano   |
|  Masanobu Andō  | … |  Kazuo Kiriyama   |
|  Kō Shibasaki  | … |  Mitsuko Sōma   |
|  Chiaki Kuriyama  | … |  Takako Chigusa   |
|  Takashi Tsukamoto  | … |  Shinji Mimura   |
|  Sōsuke Takaoka  | … |  Hiroki Sugimura   |
|  Yukihiro Kotani  | … |  Yoshitoki Kuninobu   |
|  Anna Nagata  | … |  Hirono Shimizu   |
|  Ryo Nitta  | … |  Kyouichi Motobuchi   |
|  Asami Kanai  | … |  Chisato Matsui   |
|  Ai Iwamura  | … |  Mai   |
Oppilaat

| Pojat | Pojat | Tytöt | Tytöt |
| --- | --- | --- | --- |
| Numero | Nimi | Numero | Nimi |
| 1 | Yoshio Akamatsu | 1 | Mizuho Inada |
| 2 | Keita Iijima | 2 | Yukie Utsumi |
| 3 | Tatsumichi Oki | 3 | Megumi Eto |
| 4 | Toshinori Oda | 4 | Sakura Ogawa |
| 5 | Shōgo Kawada | 5 | Izumi Kanai |
| 6 | Kazuo Kiriyama | 6 | Yukiko Kitano |
| 7 | Yoshitoki Kuninobu | 7 | Yumiko Kusaka |
| 8 | Yoji Kuramoto | 8 | Kayoko Kotohiki |
| 9 | Hiroshi Kuronaga | 9 | Yuko Sakaki |
| 10 | Ryuhei Sasagawa | 10 | Hirono Shimizu |
| 11 | Hiroki Sugimura | 11 | Mitsuko Sōma |
| 12 | Yutaka Seto | 12 | Haruka Tanizawa |
| 13 | Yuichiro Takiguchi | 13 | Takako Chigusa |
| 14 | Sho Tsukioka | 14 | Mayumi Tendo |
| 15 | Shūya Nanahara | 15 | Noriko Nakagawa |
| 16 | Kazushi Niida | 16 | Yuka Nakagawa |
| 17 | Mitsuru Numai | 17 | Satomi Noda |
| 18 | Tadakatsu Hatagami | 18 | Fumiyo Fujiyoshi |
| 19 | Shinji Mimura | 19 | Chisato Matsui |
| 20 | Kyoichi Motobuchi | 20 | Kaori Minami |
| 21 | Kazuhiko Yamamoto | 21 | Yoshimi Yahagi |
Erot kirjaan

Pelinjohtajan nimi ja luonne ovat erilaiset: Kitanon perheeseen ja hänen rakkaudestaan Noriko Nakagawaan liittyvillä sivujuonilla ei ole mitään tekemistä kirjan Kitanoa vastaavan Kinpatsu Sakamochin kanssa. Sakamochi ei myöskään ole tavannut kilpailuun joutuvaa luokkaa aikaisemmin ja on Kitanoa sadistisempi.
Elokuvassa Kazuo Kiriyama on vaihto-oppilas, joka on ilmoittautunut kilpailuun vapaaehtoisesti, kun taas kirjassa hän on yksi luokan oppilaista. Lisäksi hän puhuu kirjassa, mutta elokuvassa hän ei sano sanaakaan.
Elokuva viittaa siihen, että oppilaat olisivat kotoisin Kanagawan prefektuurista, koska Shinji Mimuran enolta saamansa postikortti on postitettu Kanagawan prefektuuriin, kun taas kirjassa ja mangassa oppilaiden koulu, Shiroiwan yläaste, sijaitsee Kagawan prefektuurissa.
Monet oppilaista saavat kilpailun alussa erilaisen aseen ja kuolevat eri tavalla kuin kirjassa.
Elokuvassa oppilailla on kolme vuorokautta aikaa selviytyä kilpailusta, kun taas kirjassa riittää, jos ainakin yksi oppilas tapetaan joka vuorokauden sisällä.
Elokuvassa kilpailuun arvotaan yksi koululuokka vuodessa, kun taas kirjassa kilpailuun arvotaan 50 luokkaa vuodessa.
Battle Royale -logoa ei nähdä koskaan kirjassa.
Shōgo Kawada mainitsee kirjassa, ettei ollut Keiko Onukin kanssa aiemmassa kilpailussa, mutta elokuvassa hän kertoo olleensa. Kirjassa Kawada ei myöskään kerro tappaneensa ystäväänsä.
Kirjassa Norikoa ammutaan jalkaan, mutta elokuvassa häntä ammutaan käteen.
Viittaukset populaarikulttuurissa

Elokuva Tokyo 10+01 on täysin Battle Royaleen pohjautuva komedia.
Elokuvassa The Condemned on samantapainen juoni. Oppilaiden tilalla vain on rikollisia.
Battle Royale -elokuvan nimi mainitaan useita kertoja elokuvassa Accepted.
Kaksi kaverusta katsovat Battle Royalea elokuvassa Wild Seven.
Vuonna 2004 Argentiinassa tehtiin Sangre fría -niminen, 13-osainen minisarja, joka pohjautuu Battle Royaleen.
Videopeli PlayerUnknown's Battlegrounds perustuu elokuvaan, sekä on ensimmäisiä tyylin pelejä.
Oheistuotteet

Battle Royale -elokuvalle on valmistettu alkuperäisen Battle Royale -kirjan ja -mangan lisäksi myös muita oheistuotteita, kuten julisteita, opas- ja kuvakirjoja, muistivihkoja, hiirimattoja, puhelinkortteja, sytyttimiä, korttipeli, kansioita, vaatteita, musiikkilevyjä ja dokumenttivideoita.
Uudelleenfilmatisointi

Kesäkuussa 2006 Ain't It Cool News -sivusto ilmoitti, että tuotantoyhtiö New Line Cinema aikoo tuottajien Neil Moritzin ja Roy Leen kanssa tehdä Battle Royalesta yhdysvaltalaisen version. Vuonna 2007 tapahtunut Virginia Techin verilöyly on kuitenkin estänyt uudelleenfilmatisointia toistaiseksi toteutumasta. Tekijät uskovat, että verilöylyn takia elokuva epäonnistuisi tai otettaisiin huonosti vastaan.
Aiheesta muualla

Battle Royale -fanisivut
Shiroiwan yläasteen 3-B-luokka.
Battle Royale -logo nähdään vain elokuvassa.
Another Night

| ”Another Night” Camel |
| --- | --- | --- |

Singlen tiedot
 Albumilta: Moonmadness
 B-puoli: ”Lunar Sea”
 Julkaistu: toukokuu 1976
 Formaatti: 7” vinyyli
 Tyylilaji: progressiivinen rock
 Kesto: 03.22
 Levy-yhtiö:  Decca Records    Janus Records
Camelin muut singlet
| ”The Snow Goose” 1975 | ”Another Night” 1976 | ”Highways of the Sun” 1977 |
Another Night on brittiläisen Camel-yhtyeen kappale vuonna 1976 julkaistulta albumilta Moonmadness. Myös singlenä julkaistun kappaleen kirjoittivat kitaristi Andrew Latimer, kosketinsoittaja Peter Bardens ja rumpali Andy Ward. Kappaleen kitarariffissä on mukana pieniä hard rock -vaikutteita.
Kappaleen singleversio on huomattavasti albumiversiota lyhyempi; albumiversio kestää lähes seitsemän minuuttia, singleversion ollessa editoitu vajaaseen kolmeen ja puoleen minuuttiin. Singlen B-puolella on liveversio Moonmadness-albumin päätösraidasta ”Lunar Sea”. Singlen julkaisi Britanniassa Decca Records ja Yhdysvalloissa Janus Records.
Moonmadness-albumilla on yhtyeen jokaisen jäsenen persoonaa kuvaava kappale. ”Another Night” kuvaa basisti Doug Fergusonia.
Kappaleet

Another Night – 3.22 (säv. Latimer/Bardens/Ward)
Lunar Sea – 9.51 (Live, säv. Latimer/Bardens)
Antti Jaatinen

Antti Jaatinen voi tarkoittaa seuraavia henkilöitä:
Antti Jaatinen, vuonna 1986 syntynyt suomalainen jääkiekkoilija, pelipaikaltaan hyökkääjä
Antti Jaatinen, vuonna 1987 syntynyt suomalainen jääkiekkoilija, pelipaikaltaan puolustaja
Antti Jaatinen, suomalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Jaatinen”, voi hakea sivunnimihaulla, laajalla sivunnimihaulla tai tekstihaulla.
Andrew Lancel

Andrew Lancel
Andrew Lancel (s. 3. elokuuta 1970) on brittiläinen näyttelijä. Hänet tunnetaan rooleista muiden muassa poliisisarjassa The Bill ja lääkärisarjassa Cardiac Arrest.
Lancel sai 7. joulukuuta 2007 Louise-vaimon kanssa ensimmäisen lapsensa, Isaac-pojan. Hänet tiedetään Everton FC:n kannattajaksi.
Aiheesta muualla

Viralliset sivut (Arkistoitu – Internet Archive) (englanniksi)
Andrew Lancel Internet Movie Databasessa. (englanniksi)
Andreao Heard

| Andreao Shaunee Heard> Henkilötiedot |
| --- | --- |
Ammatti:  musiikkituottaja, sanoittaja, laulaja
Muusikko
Aktiivisena:  1997–
Tyylilajit:  R&B, pop
  [ Muokkaa Wikidatassa ] [ ohje ]  
Andreao Heard on grammy-palkittu musiikkituottaja Greensborosta, Pohjois-Carolinasta, Yhdysvalloista, joka tunnetaan lempinimeltään ”Fanatic” ja joka on työskennellyt artistien kuten Michael Jacksonin, Beyoncen, Notorious B.I.G.:n, Will Smithin ja Lil Kimin kanssa. Heard oli P. Diddyn muodostaman The Hitmen -tiimin jäsen. Heard voitti grammy-palkinnon hänen Beyoncelle tuottamastaan kappaleesta Speechless.
Aiheesta muualla

Twitter sivu
Haastattelu, HitQuarters Marraskuu 2008
Another Lonely Night in New York

| ”Another Lonely Night in New York” Robin Gibb |
| --- | --- | --- |

Singlen tiedot
 Albumilta: How Old Are You?
 Julkaistu: elokuu 1983
 Formaatti: 7" vinyyli
 Tuottaja(t): Maurice Gibb, Robin Gibb
 Tyylilaji: diskomusiikki
 Kesto: 08.05
 Levy-yhtiö: Polydor
Robin Gibbin muut singlet
| ”Juliet” 1983 | ”Another Lonely Night in New York” 1983 | ”How Old Are You” 1983 |
Another Lonely Night in New York on Bee Gees -yhtyeestä tutun laulaja Robin Gibbin soolosingle vuodelta 1983.
Tuottajat ovat Maurice ja Robin Gibb (Moby Prod.) sekä Dennis Byron (Alternate Prod.).
Kappaleet

Another Lonely Night in New York – 4.14
I Believe in Miracles – 3.51
Kummankin kappaleen tekijät ovat Robin ja Maurice Gibb.
Antti Jaakkola

Antti Olavi Jaakkola (s. 9. huhtikuuta 1942 Helsinki) on suomalainen maanviljelyskemisti. Hän on ollut Helsingin yliopiston maanviljelyskemian ja -fysiikan professori vuosina 1986–2005. Hänen tutkimuskohteenaan on ollut esimerkiksi kasvien molybdeenin saatavuus.
Jaakkola valmistui ylioppilaaksi Töölön yhteiskoulusta vuonna 1960 ja agronomiksi Helsingin yliopistosta vuonna 1966 pääaineenaan maanviljelyskemia ja -fysiikka. Hän väitteli maatalous- ja metsätieteen tohtoriksi vuonna 1972. Jaakkola toimi assistenttina Helsingin yliopiston maanviljelyskemian laitoksella vuosina 1966–1974, erikoistutkijana Maatalouden tutkimuskeskuksessa vuosina 1974–1983 ja virkaatekevänä maanviljelyskemian ja -fysiikan professorina vuosina 1985–1988. Päätyönsä ohella Jaakkola on viljellyt Jaakkolan ja Pekkalan tiloja Hausjärvellä.
Jaakkola on ollut Suomalaisen tiedakatemian jäsen vuodesta 1998. Sotilasarvoltaan hän on reservin kapteeni.
Jaakkola isä oli Perusyhtymän johtaja Olavi Jaakkola.
Ammattiliitto Suora

Ammattiliitto Suora (ruots. Fackförbundet SUORA) oli suomalainen pankki- ja rahoitustehtävissä sekä sosiaalivakuutuksen, rahapelien ja alkoholikaupan parissa työskentelevien etujärjestö, joka toimi vuosina 1968–2010. Liittoon kuului lakkautettaessa noin 31 000 jäsentä, joista yli 20 000 työskenteli finanssialalla. Suora oli STTK:n, Nordiska Finansanställdas Unionin (NFU) ja Union Network Internationalin (UNI) jäsenliitto. Vuoden 2011 alusta Toimihenkilöunioni ja Suora yhdistyivät Ammattiliitto Proksi.
Suora perustettiin vuonna 1968, kun Pankkimiesliitto (perustettu 1946) ja Säästöpankkialan Toimihenkilöiden Liitto (per. 1959) yhdistyivät. Uusi Pankkitoimihenkilöliitto kuului Toimihenkilö- ja Virkamiesjärjestöjen Keskusliittoon. TVK:n mentyä konkurssiin liitto liittyi STTK:hon. Vuonna 1998 järjestö vaihtoi nimekseen Suomen Rahoitusalan ammattiliitto Suora. Valtion Laitosten ja Yhtiöiden Toimihenkilöliitto liittyi Suoraan 1999 ja nimeksi tuli Suomen Rahoitus- ja Erityisalojen ammattiliitto Suora. Nimi lyhennettiin viimeiseksi jääneeseen muotoon vuonna 2001.
Suoralla oli 16 jäsenyhdistystä ja aluetoiminnassa Suomi oli jaettu 17 alueeseen. Suoran edustajiston 60 jäsenestä alueilta valittuja oli 10. Edustajiston alueelliset jäsenet valittiin vaalipiireittäin. Aluetoiminta-alueet muodostivat 6 vaalipiiriä. Suurimmat ryhmät Suoran edustajistossa oli Nordea Unioni Suomen, Kelan Toimihenkilöiden ja OP-Henkilöstöyhdistyksen edustajilla. Suorassa oli kaksi neuvotteluyksikköä, sekä järjestö-, talous ja viestintäyksiköt ja henkilökuntaa kaikkiaan noin 45. Jäsenten työttömyyskassana toimi Rahoitus- ja Erityisalojen Työttömyyskassa. Liitto julkaisi Otavamedia Oy:n kustantamaa UutisSuora -jäsenlehteä.
Suora ajoi jäsentensä etujen työehtosopimusneuvotteluissa ja työpaikoilla. Suora valvoi työehtojen noudattamista ja jäsentensä ammatillisten, sosiaalisten, terveydellisten sekä oikeudellisten etujen toteutumista. Järjestö oli mukana tulopolitiikassa, lainsäädännön valmistelussa sekä yhteiskunnallisessa ja elinkeinopoliittisessa päätöksenteossa. Suora ja sen yrityskohtaiset jäsenyhdistykset neuvottelivat jäsenistöään koskevat valtakunnalliset työehtosopimukset. Alkon, Kelan, Raha-automaattiyhdistyksen, Veikkauksen ja Yleisradion toimihenkilöiden työehdoista sovittiin omissa työehtosopimuksissa.
Nousu, AHT ja Kela

Suoran jäsenyhdistys Nordea Unioni Suomi ei liittynyt Ammattiliitto Prohon, vaan perusti yksimielisellä päätöksellään oman ammattiliiton. Päätökseen vaikutti Nousun kesän 2010 lopulla tekemä jäsenkysely. Nousuun kuului noin 7 000 jäsentä. Alkossa työskentelevät Alkoholialan Toimihenkilöt (ATH) päätti myös irtautua Suorasta ja syyskokouksessaan liittyä 1.1.2011 alkaen Palkansaajajärjestö Pardiaan. AHT:ssä oli noin 450 jäsentä. Saman päätöksen teki myös 4300 jäseninen Kelan toimihenkilöt.
Puheenjohtajat

Tarja Lankila (–2010)
Riitta Suonpää (2010)
Jäsenjärjestöt

| --- | --- |
 Alkoholialan Toimihenkilöt  Alkon myyjät  Erityisrahoituksen Ammattilaiset ERA  Hanselin Toimihenkilöt  IFFIN Henkilöstöyhdistys 2002  Kelan toimihenkilöt  Nordea Unioni Suomi  OP-Pohjola Henkilöstöyhdistys OPRY :  POP-Rahoitusalan ammattilaiset  Rahapelialan ammattilaiset  Rahatalouden ammattilaiset Ratas  RahoitusLeijonat  Suomen Arvokäsittelyn Ammattilaiset SAA  Säästöpankkien Ammattilaiset  Veikkauksen Henkilöstö  Yleisradion Toimihenkilöt 
2010
Andreapolin piiri

Andreapolin piiri Tverin alueen kartalla.
Andreapolin piiri (ven. Андреа́польский райо́н, Andreapolski raion) on paikallinen itsehallintoalue Tverin alueen länsiosassa Venäjällä. Vuonna 1927 perustetun piirin pinta-ala on 3 051 neliökilometriä ja asukkaita on 14 000 henkeä (vuonna 2009).
Piirin hallinnollinen keskus on Andreapolin kaupunki. Lisäksi siihen kuuluu 7 maalaiskuntaa:
Aksjonovo (ven. Аксёново)
Andreapolin maalaiskunta
Bologovo (ven. Бологово)
Hotilitsy (ven. Хотилицы)
Lugi (ven. Луги)
Toropatsa (ven. Торопаца)
Volok (ven. Волок)
Piiri on perustettu vuonna 1927 Leninin piirin nimellä. Vuonna 1928 sen keskus siirrettiin Hotilitsyn kylästä Andreapolin kaupunkiin. Nykyisen nimensä piiri sai vuonna 1965. Sen kautta kulkee Bologojen ja Velikije Lukin välinen rautatie. Seudulla on metsäteollisuutta ja Andreapolin posliinitehdas. Maatalous on keskittynyt maidon ja lihan tuotantoon.
Aiheesta muualla

Andreapolin piirin sivusto (Arkistoitu – Internet Archive) (venäjäksi)
Andreapolin piiri Tverin alue -tietosanakirjassa (Arkistoitu – Internet Archive) (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Anita Moen

| Anita Moen> Henkilötiedot |
| --- | --- |
Syntynyt: 31. elokuuta 1967 (ikä 57) Elverum, Norja
Uran tiedot
Seura:  Trysilfjellet
Laji:  maastohiihto 
Maailmancup
Kaudet:  1987–2003
Voitot:  3
Palkintokorokkeella:  20
Aiheesta muualla
anitamoen.no
| Mitalit> Maa:   Norja.Naisten hiihto. Olympialaiset  | Mitalit> Maa:   Norja.Naisten hiihto. Olympialaiset  | Mitalit> Maa:   Norja.Naisten hiihto. Olympialaiset  | Maa:   Norja> Naisten hiihto. |
| --- | --- | --- | --- |
|  Hopeaa | Lillehammer 1994 | 4×5 km |  |
|  Hopeaa | Nagano 1998 | 4×5 km |  |
|  Hopeaa | Salt Lake City 2002 | 4×5 km |  |
|  Pronssia | Nagano 1998 | 15 km (p) |  |
|  Pronssia | Salt Lake City 2002 | sprintti |  |
| MM-kilpailut  | MM-kilpailut  | MM-kilpailut  |  |
|  Hopeaa | Thunder Bay 1995 | 4×5 km |  |
|  Hopeaa | Lahti 2001 | 4×5 km |  |
|  Hopeaa | Val di Fiemme 2003 | 4×5 km |  |
|  Pronssia | Falun 1993 | 4×5 km |  |
Anita Moen (s. 31. elokuuta 1967 Elverum, Norja, käyttänyt myös sukunimeä Moen-Guidon) on norjalainen entinen hiihtäjä ja moninkertainen arvokisamitalisti.
Suurin osa Moenin arvokisamitaleista tuli viestihiihdosta. Olympialaisista hän saavutti viestihopeaa kolmesti peräkkäin: 1994 Lillehammerista, 1998 Naganosta ja 2002 Salt Lake Citystä. Lisäksi hän saavutti kaksi henkilökohtaista olympiapronssia: 1998 Naganosta 15 kilometrin perinteisen hiihtotavan kilpailusta ja 2002 Salt Lake Citystä sprinttihiihdosta.
MM-kisoissa Moen saavutti Norjan viestijoukkueessa kolme hopeaa (1995 Thunder Bay, 2001 Lahti ja 2003 Val di Fiemme) sekä yhden pronssin (1993 Falun). MM-kisoissa hänen parhaaksi henkilökohtaisen kilpailun sijoituksekseen jäi vuoden 1997 Trondheimin MM-kisojen 30 kilometrin perinteisen hiihtotavan kilpailun viides sija.
Maailmancupin kisoista Moen saavutti kolme henkilökohtaista osakilpailuvoittoa, joista kaksi sprinttikisoista. Sprintin kokonaismaailmancupissa hän oli toinen kausina 1999/00 ja 2001/02. Lisäksi hän oli kaksi kertaa mukana voittamassa maailmancupin osakilpailua viestijoukkueessa.